Un pregó participatiu donarà per encetada la programació de Nadal a Alaquàs
12/12/2017

# Un pregó participatiu donarà per encetada la programació de Nadal a Alaquàs

*   12/12/2017
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=16555

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16555%2F0&title=Ajuntament%20d%27Alaqu%C3%A0s.%20Premsa.Un%20preg%C3%B3%20participatiu%20donar%C3%A0%20per%20encetada%20la%20programaci%C3%B3%20de%20Nadal%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16555/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16555/12122017arbre_i_musics_Form_4.jpg)](https://www.alaquas.org/ficheros/documentos/2017/2/16555/12122017arbre_i_musics_Form_10.jpg "<a href='https://www.alaquas.org/ficheros/documentos/2017/2/16555/12122017arbre_i_musics_Form_10.jpg' target=_blank><i class='fa fa-external-link' aria-hidden='true'></i>.Un pregó participatiu donarà per encetada la programació de Nadal a Alaquàs</a>")

El pregó se celebrarà el divendres 15 de desembre a les 20 hores a la porta de l'Ajuntament d'Alaquàs i en ell participaran les corals de l'Escolania Mare de Déu de l'Olivar, l'Orfeó Polifònic d'Alaquàs, el Cor Gavota de la UMA, la Nova Coral de la UMA, la Banda Juvenil de la UMA i el Consell de Xiquets i Xiquetes.

L’Ajuntament d’Alaquàs ha organitzat una gran quantitat d’activitats nadalenques per a tots els públics. El municipi omplirà tots els carrers i racons amb màgia i també amb un llarga llista d’actuacions i activitats.

L’activitat que donarà inici a la programació serà el **Pregó de Nadal** que se celebrarà a la porta de l’Ajuntament el divendres 15 de desembre a les 20 hores. Es donarà la benvinguda a les festes a ritme de nadalenques i amb l’encès de l’arbre de Nadal. L’activitat estarà marcada per les actuacions de les corals de l’Escolania Mare de Déu de l’Olivar, l’Orfeó Polifònic d’Alaquàs, el Cor Gavota de la UMA, la Nova Coral de la UMA, la Banda Juvenil de la UMA i el Consell de Xiquets i Xiquetes.

**Activitats musicals (a l‘Auditori Nou)**

El divendres 15 de desembre a les 18:30 hores tindrà lloc el Concert de l’orquestra i la banda d’iniciació de la UMA. El mateix dia a les 22:30 hores, el Concert de Nadal dels cors d’Alaquàs en el que participaran l’Escolania Mare de Déu de l’Olivar, la Nova Coral i el Cor Gavota de la UMA i l’Orfeó Polifònic d’Alaquàs. En el mateix concert es lliuraran els premis del Concurs de Betlems organitzat per l'Ajuntament d'Alaquàs, la Parròquia Mare de Déu de l’Olivar i l’associació cultural l’Oroneta.

Continuaran les actuacions harmòniques el dissabte 16 de desembre a les 20:30 hores amb el Concert de Nadal de la Banda Simfònica i incorporació del nous músics de la UMA. El tradicional Concert de Nadales amb la participació dels centres escolars se celebrarà el dimecres 20 i dijous 21 de desembre a les 15:30. El divendres 22 a les 20:30 hores hi haurà un Concert de Nadal de la Jove Orquestra de la UMA. I per finalitzar, el dissabte 23 de desembre a les 19:30 hores, el Concert de Nadal de la Banda Juvenil de la UMA.

**Activitats per als xiquets i xiquetes**

L’Ajuntament ha preparat el programa **Nadal de Cinema** perquè menuts i grans gaudisquen junts de la gran pantalla a l’Auditori del municipi. Les pel·lícules elegides han estat ‘Ferdinand’, ‘Se armó el belén’ i ‘Coco’ i els dies 16, 27, 29, 30 de desembre i 6 i 7 de gener. La venda d’entrades es realitzarà a la finestra de l’Auditori Nou una hora abans de cada projecció, amb un preu de 4 euros.

El dijous 4 de gener s’anunciarà **l’arribada dels Reis Mags** i els patges reials recolliran totes les cartes dels xiquets i xiquetes en un recorregut des del Castell fins a la parròquia de la Santa Creu on hi haurà castanyes torrades i un betlem vivent organitzat per l’associació l’Oroneta. En tornar al castell, recepció del patges reials amb un regal per a totes els xiquets i xiquetes.

El dia gran serà el divendres 5 de gener amb la **Gran Cavalcada dels Reis Mags** que començarà a les 18 hores des del CP González Gallarza fins l’Ajuntament d’Alaquàs. Melcior, Gaspar i Baltasar visitaran Alaquàs i recorreran els seus carrers. Els Reis Mags rebran a tots els xiquets i xiquetes en acabar la desfilada a la porta de l’Ajuntament d’Alaquàs.

Cal destacar que el període d’inscripció d**’Apunta’t al Nadal** continua obert, un espai perquè els xiquets no paren aquestes festes amb activitats com els tallers de manualitats, ciència, cuina, pel·lícules, activitats esportives.

**Activitats d’associacions**

Des del 15 de desembre i fins el 24 de desembre es podrà visitar el Mercat d’Artesans al Mercat Municipal. El dijous 24 de desembre de 10 a 14 hores tindrà lloc la visita del Pare Noel i dimarts 5 de gener de 10 a 14 hores, durant la jornada el Mercat rebrà la visita del patge reial. Hi haurà un sorteig de 13 Cistelles de Nadal el dijous 21 de desembre a les 14 hores i el lliurament de les cistelles serà el divendres 22 de desembre a les 18 hores.

La programació de Nadal també compta amb altres activitat com la **Fira de Nadal**, els dies 16 i 17 de desembre a plaça d’Espanya que comptarà amb la participació dels comerços de la localitat, artesans, associacions i clavaries i amb animació, tallers infantils i la visita del patge reial. Està organitzada per l’Agrupament Escolta Pas de Pi, Agrupaments Escolta Argila i Parròquia Mare de Déu de l’Olivar.

Algunes associacions de la localitat també incorporen activitats al programa de Nadal com l’obra teatral ‘Recuerdos de una época’ que interpretarà el Grup de Teatre Benàger el dimecres 27 de desembre a les 18 hores al Centre Social Benàger. El Centre Social Camí Vell realitzarà un Brindis per als socis el pròxim dilluns 8 de gener a les 18h a la seu del centre per celebrar l’arribada de l’any i el mateix farà el C.S. Benáger el dimarts 9 a les 18h. L’Acte d’entrega de joguets Club Futsal Alaquàs es realitzarà el divendres 22 a les 20 hores al Poliesportiu del Bovalar.

**Activitats solidàries**

El programa nadalenc també tindrà un part solidària on es portaran a terme activitats com l’Operació Kilo i Campanya de Reis de, les Ames de Casa Tyrius que recolliran i aliments de dilluns a dijous de 16:30 a 20 hores.

La primera jornada de la **XVIII edició del Mercat Solidari 2018** serà pel dijous 22 de desembre de 10 a 12 hores a l’IES Clara Campoamor i la segona tindrà lloc el proper dijous 5 de gener de 10 a 21 hores a la plaça de Constitució.

El dissabte 23 de desembre de 8 a 21 hores tindrà lloc el III Torneig solidari de futbol que farà campanya per la recollida de joguets a les instal·lacions esportives del Bovalar i la Sala de Barri del CEIP Ciutat de Cremona.

El dijous 28 de desembre se celebrarà la **VII Sant Silvestre Solidària** d’Alaquàs a les 20 hores amb eixida i meta a la plaça de la Constitució, una cursa divertida,organitzada per l’Ajuntament d’Alaquàs i amb la col·laboració del Club d’Atletisme d’Alaquàs, el Triculpelat Fisiomar C.T i Atmósfera Sport Alaquàs (Deportes Estreder) que donarà tota la recaptació a fins benèfics.

**Activitats culturals**

L’actuació del Mag Ángel Blanco, organitzat per les Clavariesses del Dolors 2018 serà el dimecres 3 de gener a les 18 hores. L’espectacle per a xiquets i xiquetes de 3 a 7 anys ‘Telmo y Luisa. Me parto de risa’ tindrà lloc el dijous 28 de desembre a les 19 hores amb un preu de 5€.

**Activitats esportives**

El Club de Gimnàstica rítmica d’Alaquàs celebrarà el proper diumenge 17 de desembre de 10:30 a 12:30 hores a les Instal·lacions Esportives del Bolvalar la Gala de Nadal. Del 26 al 29 de desembre i del 2 al 5 de gener amb un horari de 9 a 14 hores tindrà lloc al Poliesportiu del Terç el V Campus de Nadal de Futbol Unió Esportiva i el Campus de Nadal de Bàsquet Sportiu-Xe per a membres del club del 2 al 5 de gener de 9 a 14 hores al Poliesportiu del Bovalar.

**Betlems**

L’Associació de Minusvàlids Artesans d’Alaquàs (AMIAR) exhibeixen el seu pessebre del 15 de desembre fins al 5 de gener. Les visites es podran realitzar de dilluns a divendres, de 9:30 a 13 h i de 17:30 a 20:30 h. La Parròquia de l’Olivar mostrarà el seu naixement des del 17 de desembre a les 11 hores fins el 15 de gener en horari parroquial.

L’Ajuntament desitja unes bones festes a tots els alaquasers i alaquaseres!